GPSC ตั้งบ.ย่อย “GPSC Singapore” ลุยธุรกิจในสิงคโปร์
GPSC ตั้งบ.ย่อย "GPSC Singapore" ลุยธุรกิจในสิงคโปร์ 
GPSC ตั้งบ.ย่อย "GPSC Singapore" ลุยธุรกิจในสิงคโปร์
22 ก.พ. 2564

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า บริษัทได้ดำเนินการจดทะเบียนจัดตั้งบริษัทย่อย ได้แก่ GPSC Singapore Pte.Ltd. ประเทศสิงคโปร์เรียบร้อยแล้วเมื่อวันที่ 19 ก.พ.2564 โดยบริษัทถือหุ้นในสัดส่วน 100% และมีเงินจดทะเบียน 100 ดอลลาร์สหรัฐ และจะดำเนินการในส่วนที่เกี่ยวข้องเพื่อลงทุน
โดยการเพิ่มทุนในบริษัท Anhui Axxiva New Energy Technology Co.,Ltd. สาธารณรัฐประชาชนจีน ซึ่งประกอบธุรกิจโรงงานผลิตแบตเตอรี่กำลังการผลิต 1GWh ต่อปี โดยใช้เทคโนโลยีการผลิตจาก 24M Technologies.Inc. ตามที่ได้รับอนุมัติการลงทุนจากที่ประชุมคณะกรรมการของบริษัท เมื่อวันที่ 20 ม.ค.2564 และได้แจ้งการลงทุนดังกล่าวต่อตลาดหลักทรัพย์แห่งประเทศไทย